কেকের পাত্রের নীচে ও চারদিকে কুকিং পেপার লাগায়ে স্পঞ্জকেক বা পাউন্ড কেক কেটে সমানভাবে বিছিয়ে দিতে হবে। একটা পাতিলে দুধ, গ্রিন টি, চিনি, জেলাটিন দিয়ে চুলায় বসিয়ে জেলাটিন ও চিনি গলিয়ে নিতে হবে। চুলা থেকে নামিয়ে ঠান্ডা করতে হবে। খেয়াল রাখতে হবে যেন জমে না যায়। এবার ঠান্ডা ফ্রেশ ক্রিমে চিনি দিয়ে ভালোভাবে ফেটে হুইপডক্রিম করে নিতে হবে। হুইপডক্রীম থেকে ১০ টেবিল চামচের মতো ক্রিম আলাদা করে রেখে বাকি ক্রিম দুধের মিশ্রণে মেশাতে হবে। ভালোভাবে মেশানো হলে কেকের পাত্রে ঢেলে রেফ্রিজেটরে রেখে জমাতে হবে। জমে গেলে কেকের পাত্র থেকে বের করে চারদিকের কুকিং পেপার ছাড়িয়ে নিয়ে চারপাশে হুইপড করা ক্রিম লাগিয়ে কিটক্যাট কুকিজ লাগিয়ে নিন। এবার কেকের উপর হুইপড ক্রিম দিয়ে লেইজ কুকিজ দিয়ে সাজিয়ে পরিবেশন করুন দারুণ মজাদার গ্রিন টি মুুস কেক।